《八美诗八章章八句美同馆八君子也分携眷恋聊宣别情云尔 其七 郑黄门》
明代·黄佐

郑公不胜衣，见义奋直前。日月勤献纳，忠愤思回天。

芸阁昔讲肄，器重余独先。诵抑师卫武，终身知寡愆。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。